IPS অফিসারের মৃত্যুর ঘটনায় অপসারিত হলেন দুই পুলিশ কর্তা!

ওয়েব ডেস্ক : হরিয়ানা (Haryana) পুলিশের অতিরিক্ত ডিজি ওয়াই পূরণ কুমারের (Y Puran Kumar) মৃত্যুর ঘটনায় দুই পুলিশ আধিকারিককে অপসারণ করা হল। অপসারণ করা হল হরিয়ানার সিনিয়র পুলিশ অফিসারকে। পাশাপাশি রোহতকের পুলিশ সুপার নরেন্দ্র বিজর্নিয়াকেও অপসারণ করা হয়েছে। তার পরিবর্তে দায়িত্ব দেওয়া হয়েছে সুরিন্দর সিং ভোরিয়া-কে।

গত ৭ অক্টোবর মৃ্ত্যুর হয়েছিল পুরণ কুমারের। এ নিয়ে তাঁর স্ত্রী একাধিক পুলিশ কর্তার বিরুদ্ধে অভিযোগ তুলেছিলেন। তাঁর মধ্যে নাম ছিল হরিয়ানার সিনিয়র পুলিশ অফিসার শত্রুজিৎ কাপুর ও রোহতকের পুলিশ সুপার নরেন্দ্র বিজর্নিয়ারের নামও।

আরও খবর : বাংলার দুই সেনা জওয়ানকে হারিয়ে শোকাহত মুখ্যমন্ত্রী, সহযোগিতার আশ্বাস

অভিযোগ, পুরণ কুমার (Y Puran Kumar) দলিত হওয়ার কারণে তাঁকে মানসিক নির্যাতন করা হত। এর পর তাঁর মৃত্যুর পর মোট ১৫ জনের বিরুদ্ধে অভিযোগ দায়ের করা হয়েছিল। এই ঘটনায় আইএএস অফিসারদের একটি সংগঠন দোষীদের বিরুদ্ধে পদক্ষেপ করার জন্য আবেদন জানিয়েছিল সরকারের কাছে। তার মাঝেই দুই পুলিশ আধিকারিককে অপসারণ করা হল।

উল্লেখ্য, গত ৭ অক্টোবর নিজের বাড়ির বেসমেন্ট থেকে ওয়াই পূরণ কুমারের (Y Puran Kumar) মৃত দেহ উদ্ধার হয়েছিল। সেই সময় কাজের সূত্রের দেশের বাইরে গিয়েছিলেন তাঁর স্ত্রী। তবে এই ঘটনায় মৃত পুলিশ অফিসারের পকেট থেকে উদ্ধার হয়েছিল একটি নোট। সেখানে বৈষাম্য ও প্রশাসনিক পক্ষপাতের কথা লেখা ছিল। এই ঘটনায় দোষীদের শাস্তির দাবি জানিয়েছেন ওয়াই পূরণ কুমারের স্ত্রীও।