ভারতের প্রথম রাষ্ট্রপতি হিসেবে রাফালে আকাশে উড়ান দ্রোপদী মুর্মুর

ওয়েবডেস্ক- রাফালে ( Rafale Fighter Jet) চেপে আকাশে উড়ান দিলেন রাষ্ট্রপতি তথা সশস্ত্র বাহিনীর সর্বাধিনায়ক দ্রৌপদী মুর্মু (President Droupadi Murmu) । এক ইতিহাস গড়লেন তিনি। বুধবার প্রথমবারের মতো হরিয়ানার আম্বালা বিমানঘাঁটি ( Ambala Air Force Base) থেকে আধুনিক যুদ্ধবিমান রাফালে চেপে আকাশে উড়ান দেন রাষ্ট্রপতি। ভারতের ইতিহাসে এই প্রথম কোনও রাষ্ট্রপতি রাফালে উড়লেন। এর আগে প্রাক্তন রাষ্ট্রপতি প্রতিভা সিং পাটিল ভারতের প্রথম রাষ্ট্রপতি হিসেবে ২০০৯ সালে সুখোই-৩০ এমকেআই (Su-30-MKI) যুদ্ধ বিমানে উড়েছিলেন। এটি একটি যুগান্তকারী ঘটনা ছিল।

বুধবার বায়ুসেনার হরিয়ানার (Haryana) আম্বালা এয়ারফোর্সে বেসে যান রাষ্ট্রপতি মুর্মু। সেখানে গিয়ে তিনি ৩০ মিনিট ধরে রাফাল যুদ্ধ বিমানে চড়েন। বায়ুসেনার পোশাকে ছিলেন রাষ্ট্রপতি। ফিরে এসে তিনি রাফালে ওঠার সিঁড়িতে দাঁড়িয়ে স্কোয়াড্রন লিডার শিবাঙ্গী সিংয়ের (Squadron Leader Shivangi Singh) সঙ্গে ছবি তোলেন। অপারেশন সিঁদুরের (Operatin Sindoor) সময় স্কোয়াড্রন লিডার শিবাঙ্গীকে বন্দি করার দাবি করেছিল পাকিস্তান। সেই স্কোয়াড্রন লিডারের সঙ্গেই ছবি তুললেন তিনি।

আরও পড়ুন- স্কুলছুট কমাতে স্কুলগুলিতে জলখাবারের প্রস্তাব, টাকার হিসেব কষছে কেন্দ্র

শিবাঙ্গী সিং দেশের প্রথম ও একমাত্র মহিলা রাফাল পাইলট। উত্তর প্রদেশের বারাণসীতে বড় হয়ে ওঠা। অপারেশন সিঁদুরের অংশ নিয়েছিলেন তিনি।

President Droupadi Murmu took a sortie in a Rafale aircraft at Air Force Station, Ambala, Haryana.

She is the first President of India to take a sortie in two fighter aircraft of the Indian Air Force. Earlier, she took a sortie in Sukhoi 30 MKI in 2023.

(Source: Rashtrapati… pic.twitter.com/9xbLrp8eKK

— ANI (@ANI) October 29, 2025

এদিন উড়ানের আগে রাষ্ট্রপতিকে সামরিক মর্যাদায় গার্ড অফ অনার প্রদান করা হয়। বিশেষ নিরাপত্তায় রাষ্ট্রপতিকে যুদ্ধ বিমানে নিয়ে যাওয়া হয়। প্রোটোকল অনুযায়ী, প্রতিটি ধাপের জন্য ছিল কঠোর প্রস্তুতি ও নজরদারি। এই উড়ানের কথা আগেই জানিয়েছিলেন রাষ্ট্রপতি। ১৮ অক্টোবর এই সফর হওয়ার কথা থাকলেও অজ্ঞাত কোনও কারণে পিছিয়ে যায়।

আম্বালা বিমান ঘাঁটি ভারতীয় বায়ুসেনার পুরনো ঘাঁটি। ভারতের হরিয়ানার আম্বালা ক্যান্ট এলাকার উত্তরে একটি ভারতীয় বিমান ঘাঁটি।

অম্বালা বিমানঘাঁটি ভারতীয় বায়ুসেনার অন্যতম পুরনো ঘাঁটি, যেখানে ফরাসি প্রযুক্তিতে তৈরি রাফালে যুদ্ধবিমান অবস্থান করছে। এটি রাষ্ট্রপতির দ্রৌপদী মুর্মুর প্রথম রাফাল উড়ান হলেও ২০২৩ সালের ৮ এপ্রিল তিনি অসমের তেজপুর বিমানঘাঁটি থেকে সুখোই ৩০ এমকেআইতে চড়ে আকাশে উড়ান দেন তিনি।

দেখুন আরও খবর-